***СТРАТЕГИЯ ЗА ПРИЛАГАНЕ НА РЕЗУЛТАТИТЕ ОТ НАУЧНОИЗСЛЕДОВАТЕЛСКАТА ДЕЙНОСТ***

***НА ПЛОВДИВСКИ УНИВЕРСИТЕТ***

***“ПАИСИЙ ХИЛЕНДАРСКИ ”***

*ПЛОВДИВ*

***2016 г.***

Стратегията за прилагане на резултатите от научноизследователската дейност на ПУ «Паисий Хилендарски», наричана по-нататък за краткост Стратегията, е разработена в отговор на обществените предизвикателства, свързани с необходимостта от постигане на интелигентен, устойчив и приобщаващ растеж в ЕС през второто десетилетие на 21 век и обхваща периода 2016-2025.

Стратегията очертава ключовите цели, приоритети и мерки за прилагане на резултатите от научноизследователската дейност в контекста на националната и европейска политика.

1. **СТРАТЕГИЧЕСКА РАМКА**

 Стратегията се базира върху насоките в областта на науката и научните изследвания, формулирани в:

* Стратегия за развитие на ПУ «Паисий Хилендарски » (2011-2025)
* Оперативна програма „Наука и образование за интелигентен растеж” 2014-2020 г.
* Национална стратегия за развитие на научните изследвания 2025
* Стратегията на ЕС за интелигентен, устойчив и приобщаващ растеж - Европа 2020
* Стратегия за мобилност 2020 за Европейското пространство за висше образование (2012 г.)
* Стратегия за ефективно прилагане на информационни и комуникационни технологии в образованието и науката на Република България 2014-2020 г. (2014);
* Зелената книга за изграждане на обща стратегическа рамка за финансиране от ЕС на научните изследвания и иновациите.
* Национални стратегически и секторни документи, свързани с дългосрочно развитие на научните изследвания:
	+ Споразумението за партньорство, очертаващо рамката за управление на средствата от структурните фондове в България в периода 2014 г. – 2020 г.;
	+ Националната програма за развитие: България 2020;
	+ Националната стратегия за регионално развитие на Република България (2012-2022 г.) ;

Всички тези институционални, национални и европейски стратегически и оперативни документи се основават на задълбочени анализи на проблемите в развитието на научните изследвания и акцентират върху предизвикателствата пред тях в следващите години. В същото време посочените по-горе документи очертават основните приоритетни области, които са обект на целенасочена финансова подкрепа и могат да послужат като ориентир за висшите училища в стремежа им не само да планират, но и да прилагат резултатите от научно-изследователската си дейност.

1. **АНАЛИЗ НА СЪСТОЯНИЕТО**

С приемането си в Европейския съюз България постепенно заема своето място в общността с политическите си, образователните и културни традиции, активно участвайки в реализирането на неговите общи политики, създавайки условия за тяхното реално претворяване в действителността. Развитието на европейската икономика, основана на знанието и на иновационните дейности, постави нови и категорични изисквания за повишаване качеството на образованието, на професионалната квалификация, а те, от своя страна - на силата на науката и нейната връзка с индустрията.

Определяща роля за политиката в областта на прилагането на резултатите от научно-изследователската дейност на Университета имат и процесите в България и региона и по-специално във висшето образование:

* масово обедняване, демографски срив, интензивна имиграция на младите хора;
* противоречиво икономическо, социално и културно развитие на България в резултат на бавните структурни промени и трансформации с неблагоприятен ефект, корупция и други, особено в периода на криза след 2010 г., довели до изключително висока безработица, превишаваща 30%, най-вече сред младежта до 25 г., трансформация и девалвация на ценности и традиции;
* намалели ресурси във висшето образование в резултат на икономическата криза и непоследователната политика на държавата към образователните институции;
* липса на инвестиции и подкрепа от страна на бизнеса;
* драстично влошени финансови условия за научноизследователска дейност, което ограничава достъпа на висшите училища до разгръщането на фундаментални и практико-приложни изследвания, нарушава научноизследователската инфраструктура и капацитет, води до икономическа неефективност;
* нарушена възрастова и поколенческа структура в научните области, обуславящи пасивност и липса на капацитет за обвързаност на образованието с научноизследователските ресурси;
* силно влияние на основните регионални фактори: демографска специфика на областта с обвързваща характеристика от социален характер и производна социална структура на населението, особености на изграждане на образователната и социалната сфери и кадровия ресурс;
* нетния коефициент на записване на населението на възраст 19-23 г. за 2015 година според НСИ е 44,2%, което е най-високия процент от 2011 година насам;
* Спецификата на интелектуалния пазар, с претенции за нови компетентности и условия за “учене през целия живот”, с установените потребности на пазара на труда и бизнес средата.

Стратегията отчита идентифицираните в „Споразумението за партньорство“ предизвикателства, свързани с науката, изследванията и висшето образование, а именно:

* В сферата на науката:
1. Ниски инвестиции в научноизследователска дейност. България изостава съществено по този показател от другите държави членки на ЕС;
2. Отдръпване на младите хора от академична кариера;
3. Недостатъчна материално-техническа база и липса на модерно оборудване за научноизследователска дейност;
4. Недобре развита електронна изследователска инфраструктура, която да осигури среда за съвместно провеждане на научноизследователска и развойна дейност от изследователски организации и отделни изследователи, независимо къде се намират.
5. Загуба на утвърден потенциал, т.е. напускане на сектора от млади учени с висок потенциал;
6. Липса на ефективни механизми за привличане и стимулиране на водещи български учени, работещи в чужбина или за привличане на чуждестранни докторанти или изследователи за провеждане на научни изследвания в България, както и на преподаватели за работа в български висши училища.
* В сферата на висшето образование и ученето през целия живот, които имат връзка с научноизследователската дейност:
1. Неефективна връзка между системите на висшето образование, професионалното образование и обучение, и бизнеса;
2. Нужда от по-тясно обвързване на образованието с потребностите на бизнеса;
3. Необходимост от интензифициране на контактите, засилване на връзката и съвместната работа между представители на висшето образование и науката;
4. Подкрепа на предприемачеството във висшите училища, включително и чрез създадените центрове по предприемачество в тях.
* В сферата на образователната инфраструктура и информационните и комуникационни технологии:
1. Недостатъчен достъп и използване на съвременните информационни и комуникационни технологии в образованието, обучението и научните изследвания;
2. Недостатъчно развита нормативна уредба за създаване и използване на информационни и комуникационни технологии в обучението.

Стратегията отчита нерешените проблеми на национално и академично ниво, идентифицирани в Националната стратегия за развитие на научните изследвания 2020, а именно:

1. Липса на устойчивост и прогнозируемост на инвестициите в научноизследователска и развойна дейност, като за базов индикатор се ползва целта, заложена с РМС № 803 от 10.11.2010 г. относно приемане на предварителен вариант на Националната програма за реформи на Република България (2010 - 2013 г.) в изпълнение на Стратегията „Европа 2020”. Важен компонент при повишаване на инвестициите в научноизследователска и развойна дейност е увеличаване на финансирането със средства от европейските фондове и програми и инвестиции от частния сектор;
2. Липса на съвременни методи на управление в държавните висши училища и научни организации. Това води до невъзможност за обновяване на научния състав, силно неблагоприятна възрастова структура на персонала и на стимули, в т.ч. и неатрактивни образователни програми и модули за младите хора в училищна и студентска възраст, които да ги подтикнат към научна кариера;
3. Липса на динамична институционална структура на публичната научна система и неизползване на инструментариума на кохезионната политика за нейното осъвременяване;
4. Нисък дял на програмното финансиране на научните изследвания, както и промяна на съотношението между публичните и частни инвестиции;
5. Невъзможност организациите да развиват схеми за мобилност – вътрешна и междуинституционална, и междусекторна, за което са налице и нормативни пречки;
6. Нарушена съгласуваност на политиките за образование, наука и иновации;
7. Недостатъчно добре развита институционална рамка за научни изследвания, както и липса на взаимодействие между различни организации, публични и частни, посредством съвременни междуинституционални структури, като клъстери, технологични центрове, центрове за технологичен трансфер, центрове за комерсиализация на патенти и интелектуална собственост и други;
8. Ограничен и неефективно прилаган инструментариум за подкрепа на иновациите на национално ниво;
9. Липса на съвременно управление на интелектуалната собственост в публично финансираните научноизследователски организации и висшите училища;
10. Липса на координационни механизми, от типа национални технологични платформи, обединяващи научните интереси и интересите на практиката.

Целите, които си поставят националните документи за развитие на науката и образованието в програмния период 2014 - 2020 г., са основани на идентифицираните предизвикателства и са отговор на европейските изисквания и политики.

Стратегията на ПУ отчита необходимостта от интегрираност на целите на университета с националните и европейски цели в областта на научните изследвания, и изцяло се вписва в контекста на планираната държавна политика в областта на научните изследвания в програмния период 2014-2020 г.

**ВИЗИЯ, ЦЕЛИ, ПРИОРИТЕТИ И МЕРКИ НА СТРАТЕГИЯТА**

Засилване участието на студенти и докторанти в научните изследвания

Разпознаваемост и прилагане на резултатите в бизнеса

Европейската и национална политика разглежда инвестициите в научни изследвания и технологично развитие като решаващ фактор за икономическия растеж и развитие на конкурентоспособността на икономиката. Повишаването на качеството на научните изследвания и развитието на иновациите е от съществено значение за устойчивия растеж. Високото качество на научните изследвания и образованието са базово условие за постигане на този растеж. За целта е необходимо учените и специалистите, работещи в сферата на висшето образование и науката, да бъдат мотивирани към такава дейност чрез конкурентно възнаграждение, възможности за професионално развитие, модерна инфраструктура и подходяща работна среда.

В Оперативна програма „Наука и образование за интелигентен растеж” се предвижда в България да се създадат 4 центъра за върхови постижения и 8 центъра за компетентност. Тези структури следва да улеснят генерирането на нови идеи в науката и тяхното приложение в практиката. Центровете за компетентност са средища за водещи специалисти и изследователи в научна сфера от международно значение в областта на приложните науки и иновациите. Визията на ПУ „Паисий Хилендарски“ до 2025 г. залага на участието на изследователи (преподаватели, докторанти и студенти) от ПУ както в работещите в рамките на основните структурни звена (ОСЗ) научноизследователски дейности, така и в новосъздадени центрове от различен тип – Центрове за върхови постижения (ЦВП), Центрове за компетенции (ЦК) и Регионални центрове (РЦ) в приоритетните за страната и региона научни направления и икономически области.

Мерките ще се фокусират в подкрепа на научни колективи с доказан потенциал да провеждат изследвания с високо научно качество, чиито резултати намират признание и подобаваща оценка от международната научна общност. Такива научни колективи ще бъдат подпомагани в достатъчна степен и продължителност, чрез осигуряване на съвременна научна инфраструктура и конкурентно възнаграждение, за да постигнат и поддържат най-високо ниво на изследователската си дейност.

В резултат от развитието на центрове от различен тип, в страна ни ще се създадат условия за висококачествени и ефективни научни изследвания в съответствие с приоритетите в Националната стратегия за научни изследвания, както и с общоевропейските научни приоритети. Чрез настоящата Стратегия, ПУ си поставя амбициозните задачи да предлага конкурентоспособни продукти, придобити в рамките на:

* Научноизследователски дейности в център за компетентност в областта на „Индустрия за здравословен живот и био-технологии“, и „Информатика и информационни и комуникационни технологии“, където ПУ да участва като партньор. Очакваното въздействие от планираните мерки ще бъде извън времевия обхват на действие на този документ
* Научноизследователски дейности в център за върхови постижения в областта на „Индустрия за здравословен живот и био-технологии” и „Информатика и информационни и комуникационни технологии“, където ПУ да участва като партньор.
* Научноизследователски дейности в регионален център в областта на „Индустрия за задравословен живот и био-технологии“ и/или „Новите технологии в креативните и рекреативните индустрии“ и/или „Информатика и информационни и комуникационни технологии“, и/или “Мехатроника и чисти технологии“.
* Научноизследователски дейности от екипи и центрове на основните структурни звена.
1. **ОСНОВНИ ЦЕЛИ**

**Основна стратегическа цел: *Разпознаваемост и прилагане на резултатите от научноизследователската дейност в бизнеса.***

1. Развитие на научноизследователския потенциал
	1. *Усъвършенстване на институционалната среда за повишаване качеството на научните изследвания в ПУ;*
		1. Подобряване на информационната осигуреност на преподавателите относно текущи и бъдещи проекти с локална, национална и международна насоченост;
		2. Подобряване на материално техническата база и модернизиране на оборудването за научноизследователска дейност;
		3. Провеждане на политика за привличане и задържане на млади учени с висок научен потенциал.
		4. Постигане на мултидисциплинарност на провежданите научни изследвания.
		5. международни научноизследователски проекти с европейска значимост
		6. Развитие на иновативни докторски програми с активно включване на представители на практиката и бизнеса.
	2. *Разпознаваемост на научноизследователските резултати на ПУ.*
		1. Планиране на научните изследвания, проучване на възможностите за финансирането им представяне на резултатите от тях.
		2. Осигуряване на възможности за публикуване на резултатите в престижни издания, следени от Web of Science и Scopus с помощта на специализиран фонд.
		3. Въвеждане на система от стимули за научноизследователска работа, с които да се поощряват върхови постижения на изследователите от ПУ.
		4. Поддържане и подобряване на възможностите за достъп до бази данни и електронни библиотеки.
		5. Поддържане и подобряване на издателската дейност на ПУ.
		6. Привличане на чуждестранни специалисти за работа в Университета и участие на наши преподаватели в учебната и научната дейност на чуждестранни университети и научни институции.
2. Връзка на науката с бизнеса
	1. *Активизиране на сътрудничеството и контактите на ПУ с бизнеса и публичния сектор.*
		1. Разработване и популяризиране на възможности за обучение на представители на малки и средни предприятия.
		2. Включване на утвърдени представители на бизнеса и публичния сектор като лектори, ментори и наставници в теоретичното и практическото обучение на студентите в ПУ.
		3. Активизиране на взаимодействието между кариерния център на ПУ и бизнеса.
		4. Включване в пазара на интелектуалната собственост.
	2. *Целево ориентиране на комуникационната политика на ПУ в областта на научните изследвания.*
		1. Разработване на комуникационна стратегия по отношение на научноизследователска работа, насочена към бизнеса и публичния сектор.
		2. Проучване на възможности за съвместни изследвания по актуални практически проблеми на бизнеса.
	3. *Подобряване на условията за привличане на външни ресурси за научноизследователска работа.*
		1. Генериране на идеи за проекти, за които да се търси финансиране от бизнес със силно представяне в региона.
		2. Подобряване на информационна осигуреност на изследователския състав за наличните възможности за финансиране.
		3. Създаване на механизми, организационни и институционални инструменти за системно привличане на ресурси за провеждане на приложни изследвания и тяхното маркетиране сред представители на бизнеса в област Пловдив както и на национално ниво.
	4. *Нормативна осигуреност*
		1. Осигуряване на ефективна работа на Център за трансфер на технологии.
		2. Прилагане на правилник за управление на интелектуалната собственост, за експлоатация и комерсиализация на резултатите от научни изследвания на Пловдивски университет „Паисийй Хиленадрски“.
3. Фокусиране върху регионалните приоритети и потребности
	1. *Институционализиране на партньорските взаимоотношения в областта на научните изследвания*
		1. Създаване на мрежи, партньорства и консорциуми, насочени към решаването на проблеми с регионална значимост.
		2. Разработване на публични политики и стратегии за развитие на региона.
	2. *Регионална култура и история.*
		1. Провеждане на изследвания, съобразени с характерни за региона културно-исторически особености, приложими в регионален, национален и международен аспект.
		2. Провеждане на изследвания в мултикултурна среда, приложими в региона.

Изброените цели, приоритети и мерки поставят основата на бъдещата реализация на продуктите на научноизследователската дейност, като следва да се отчете динамиката на процесите в науката, законодателството и търсенията на пазара.

1. **МЕХАНИЗЪМ ЗА ИЗПЪЛНЕНИЕ И ОТЧИТАНЕ НА СТРАТЕГИЯТА**

При създаването на стратегическата част на документа са съблюдавани и следвани базовите принципи: бъдещо проектно финансиране, основано на потребностите, устойчиво развитие и интегрираност на мерките. Предвижда се изпълнението на Стратегията да бъде планирано в годишния план за научноизследователската и художественотворческата дейност на ПУ в съответствие с индикативните годишни работни програми на инструментите за финансиране на научноизследователска дейност (държавен бюджет, национални оперативни програми, международни програми и др.)

1. **ЗАКЛЮЧЕНИЕ**

Дадената Стратегия представя визията за дългосрочна политика на ПУ в областта на прилагане на резултатите от научните изследвания. Целите са проблемно ориентирани и са изведени онези ключови мерки за ПУ, чрез които ще се постигне конгломерат между институционалните, националните и европейските цели на развитие в периода 2016-2025 г. Дългосрочният характер на Стратегията изисква периодично тя да бъде преразглеждана и актуализирана, с оглед адаптирането й към промените на средата. Планираните приоритети и мерки ще допринесат за изпълнение на стратегическите цели и ще доведат до стимулиране на инвестиционната активност на бизнеса в научни разработки по обществено значими и пазарно ефективни проблеми на екологията, социалната устойчивост, националната сигурност, икономическия растеж и ефективност, научно-технологичните иновации, междукултурните и социокултурните връзки с оглед на потребностите на националния и регионалния бизнес и интелектуален пазар.

*Стратегията за прилагане на резултатите от научноизследователската дейност на Пловдисвки университет “Паисий Хилендарски” е приета на заседание на Академическия съвет, протокол № 15/19.12.2016 г.*

\* Пловдивски университет "Паисий Хилендарски" не носи отговорност при промяна в текста от страна на потребителите и недобросъвестно използване на документа.